## Орифжон Мадвалиев

## Сайт ишлаб чиқиш учун қисқа техник топшириқ

### Сайт ҳақида

*Адабиёт ва ҳаёт – Адабиёт ва ҳаёт ҳақида ҳамма нарса*

### Асосий талаблар

*Ўзимнинг сайтим бор – oriftolib.uz. Бундан ташқари,* ***soglom.uz, yoshlikjurnali.uz, gulxan.uz*** *каби 10 га яқин сайтни ишлаб чиққанман.*

*Танловда ғолиб бўлган лойиҳамга (saviya.uz) фойдаланувчилар ахборот олиши учун қулай бўлган сайт ишланиши керак. Ушбу сайт яқин келажакда порталга айланишини ҳам ҳисобга олиш керак.*

*Менга gazeta.uz, kun.uz, edu.ru, gazeta.ru сингари сайтларнинг дизайни ёқади. Чунки кўриниши замонавий, ранглари ёрқин, шрифтлари яхши танланган, фойдаланувчи учун қулай. Бир сўз билан айтганда, дид билан ишланган.*

*Масалан, gazeta.uz да мақолалар анонси танишиш учун жуда қулай тарзда жойлаштирилган. Жами учта рангдан фойдаланилган. Асосан қора ва унинг тур (оттенка)лари ишлатилган. Кўзга ёқимли, ўқишга ўнғай. Расмларнинг ҳажми ҳам меъёрида.*

*uznews.uz даги каби дизайн ёқмайди. Ранглар кўп, интерфейс фойдаланувчи учун ноқулай. Материаллар тиқилинч жойлашган, ҳаво йўқ. Саҳифанинг умумий ҳажми 3 мб дан ортиқ.*

*Ёки адабиётга оид fabulae.ru сайтини олайлик. Дизайн эскича, замондан орқада қолган. Ёқимли ранг танланмаган. Бош саҳифани асосан матн эгаллаган. Во ҳоказо.*

### Сайтнинг асосий бўлимлари

* *Ижод*
* *Ҳаёт*
* *Таҳлил*
* *Нуқтаи назар*
* *Янгиликлар*

**Бош саҳифа**

*Бош саҳифа gazeta.uz даги каби минималистик, шу билан бирга ёқимли услубда ишланиши керак. Ранглар уйғунлигига (гармония цветов) жиддий эътибор берилади.*

*Сайт енгил ишлаши керак. Юкланиш тезлиги баланд бўлиши зарур. Бош саҳифанинг умумий ҳажми 1,5 мб дан ошмаслиги керак.*

Бош саҳифада қуйидагилар бўлади:

* *Логотип*
* *Меню*
* *Рукнлар*
* *Янги мақолалар*
* *Айрим рукнларнинг янги мақолалари*
* *Энг кўп кўрилган ва сўнгги кўрилган саҳифалар*
* *Сўровнома (ҳар доим ҳам туравермайди. Сўровномалар янгиланади. Кези келса, олиб ташланади.)*

### Бош саҳифанинг хомаки кўриниши

*Қуйида бош саҳифанинг вордда ишланган хомаки кўриниши бериляпти. Ишлаб чиқиш жараёнида ўзгартириш ва қўшимчалар киритилади. Янги қолип-андоза ишлаб чиқилиши ҳам мумкин.*

******

* *Янги материал анонси (Анонс нового материала)да расм+сарлавҳа+материалдан парча берилади. Анонс остида материалнинг ўқилиш сони, мулоҳазалар сони, рукни кўрсатилади.*
* *Бўлимнинг янги материали анонси (Анонс нового материала из категорий) да расм+сарлавҳа берилади.*
* *Сайдбардан баннер, тўлиқ меню (ички меню – субменюлар билан), энг кўп кўрилган ва янги кўрилган саҳифалар, сўнгги мулоҳазалар ўрин олади.*
* *“Боғланиш” менюси боғланиш саҳифаси (обратная связь)ни очади. Бош саҳифада боғланиш ойнаси ва маълумотлари (телефон, э-почта ва ҳоказо) бўлмайди.*
* *Футердан остки меню,* [*WWW.UZ*](http://WWW.UZ) *ҳисоблагичи, муаллифлик ҳуқуқи ҳақида эслатма жой олади. Шунингдек, Ctrl+Enter босиб, хато ҳақида маълумот бериш имкони борлиги ҳақида эслатма ҳам шу ерга қўйилади.*
* *Энг кўп кўрилган, Сўнгги кўрилган каби бўлимларнинг сарлавҳалари ёнига махсус белги (иконка) қўйиб, безак берилади.*
* *Ҳар бир саҳифа ижтимоий тармоқларга боғланади.*

### Қўшимчалар

*Сайтда қуйидаги қўшимча имкониятлар ҳам бўлади.*

* *Боғланиш бўлими (фойдаланувчилар бу саҳифа орқали сайт админига мурожаат этиши мумкин.)*
* *Материал очилганда, саҳифадан киритилган санаси, рукни, неча марта кўрилгани, унга билдирилган мулоҳазалар (даврий-хронологик тартибда) ҳам ўрин олиши керак.*
* *Ташрифлар, жами саҳифалар ҳисоби.*
* *Расмлар альбоми (фотогалерея).*
* *Меҳмонлар китоби (ушбу саҳифада фойдаланувчилар сайт ҳақидаги мулоҳазалари, талаб-истакларини қолдириши мумкин.)*
* *Мақолаларга мулоҳаза (комментарий) билдириш имкони бўлиши зарур. Мулоҳаза модератор текширувидан кейин сайтда пайдо бўлади.*
* *Сайт бўйича излаш (кенгайтирилган излаш имкони ҳам бўлиши керак. Масалан, тўла ўхшашлик, сўзларнинг бирортаси бўйича, сарлавҳа бўйича, матн бўйича излаш каби)*
* *Матндаги хато хақида хабар бериш имконияти. Масалан, oriftolib.uz да шундай функция бор.*